**Kaposszerdahely Községi Önkormányzat Képviselő-testületének**

**4/2019. (II. 13.) önkormányzati rendelete**

***a Kaposszerdahely Polgáraiért Díj és Oklevél alapításáról szóló 3/1997. (III. 6.) számú önkormányzati rendeletének (a továbbiakban: R.) módosításáról***

Kaposszerdahely Községi Önkormányzatának Képviselő-testülete a 2011. évi CLXXXIX. 41. §, valamint az 1991. évi XXXI. Tv. 7. § (1) bekezdésében biztosított hatáskörében eljárva az alábbi rendeletet alkotja.

**1. §**

Az alaprendelet 4. § (4) bekezdése az alábbiak szerint módosul:

„(4) A „Kaposszerdahely Polgáraiért Díj és Oklevél” jogosultja a tárgyévi adófizetést megelőzően közli ***Kaposszerdahely Községi Önkormányzattal***, hogy milyen adókulccsal adózik. ***Kaposszerdahely Községi Önkormányzat*** az adót a közlést ***követő*** 15 napon belül átutalja.”

**2. §**

Az alaprendelet 5. §-a az alábbiak szerint módosul:

„5. §

(1) „Kaposszerdahely Polgáraiért Díj” Okelvéllel ***és emléktárggyal együtt*** kerül kiadásra.

(2) Az „Oklevél” tartalmazza a község nevét, ***a képviselő-testületi határozat számát***, valamint az elismerésben részesített személy legfontosabb adatait.”

**3. §**

Az alaprendelet 6. § (2) bekezdése az alábbiak szerint módosul:

„6. §

(2) A „Kaposszerdahely” Polgáraiért Díj és Oklevél” adományozására a javaslatot ***a polgármesterhez kell eljuttatni, aki azt döntésre a képviselő - testület elé terjeszti***.”

**4. §**

Az alaprendelet 8. §-a az alábbiak szerint módosul:

„8. §

Az elismerésben részesítettekről ***Kaposszerdahely Községi Önkormányzat*** nyilvántartást vezet.”

**5. §**

Az alaprendelet 9. §-a az alábbiak szerint módosul:

„9. §

A „Kaposszerdahely Polgáraiért Díj és Oklevél” kiadásával kapcsolatos költségek és jutalmak a Kaposszerdahely Községi Önkormányzat költségvetéséből biztosítandók.”

**6. §**

(1) Ez a rendelet a kihirdetését követő napon lép hatályba, kihirdetéséről a jegyző gondoskodik.

(2) E rendelet hatályba lépésével az alaprendelet 10. § (2) bekezdése hatályát veszti.

**Prépost László Kemenszky Kinga**

**polgármester jegyző**

**Kihirdetve: Kaposszerdahely, 2019. február 13.**

**Kemenszky Kinga**

**jegyző**